CELEX: C2007/315/49
Language: fi
Date: 2007-12-22 00:00:00
Title: Asia C-480/07: Kanne 31.10.2007 — Euroopan yhteisöjen komissio v. Espanjan kuningaskunta

22.12.2007   
            
            
               FI
            
            
               Euroopan unionin virallinen lehti
            
            
               C 315/29
            
         Kanne 31.10.2007 — Euroopan yhteisöjen komissio v. Espanjan kuningaskunta
   (Asia C-480/07)
   (2007/C 315/49)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: K. Simonsson ja R. Vidal Puig)
   
      Vastaaja: Espanjan kuningaskunta
   Vaatimukset
   
               —
            
            
               On todettava, että Espanjan kuningaskunta ei ole noudattanut aluksella syntyvän jätteen ja lastijäämien vastaanottolaitteista satamissa 27.11.2000 annetun Euroopan parlamentin ja neuvoston direktiivin 2000/59/EY (1) 5 artiklan 1 kohdan ja 16 artiklan 1 kohdan mukaisia velvoitteitaan, koska se ei ole laatinut, hyväksynyt ja pannut täytäntöön jätteen vastaanotto- ja käsittelysuunnitelmia kaikissa satamissaan.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 2000/59 5 artiklan 1 kohdan ja 16 artiklan 1 kohdan nojalla Espanjan kuningaskunnalla oli velvollisuus antaa ennen 28.12.2002 tarpeelliset säännökset sen varmistamiseksi, että kullekin Espanjan satamalle laaditaan ja pannaan täytäntöön asianmukainen jätteen vastaanotto- ja käsittelysuunnitelma.
   Espanjan viranomaisten tähän mennessä esittämistä tiedoista käy ilmi, että kaikille valtion yleisen edun mukaisille satamille sekä Galician itsehallintoalueen toimivaltaan kuuluville satamille on laadittu ja pantu täytäntöön jätteen vastaanotto- ja käsittelysuunnitelmat. Näistä tiedoista ilmenee sitä vastoin, että tällaisia suunnitelmia ei vielä ole laadittu ja/tai hyväksytty kaikille muille satamille, jotka kuuluvat muiden rannikolla sijaitsevien itsehallintoalueiden eli Katalonian, Baleaarien, Valencian, Murcian, Andalusian, Kanarian saarten, Asturian, Cantabrian ja Baskimaan toimivaltaan.
   
      (1)  EYVL L 332, s. 81.